Diari Oficial de la Generalitat Valenciana


Sumari del DOGV 4320, del 23-08-2002 (2002/9057)

RESOLUCIÓ de 31 de juliol del 2002, del secretari general de la Presidència, per la qual es concedixen per a 2002 ajudes destinades a projectes de sensibilització social i/o educació per al desenvolupament que realitzen les organitzacions no governamentals per al desenvolupament (ONGD).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4320

Data del DOGV
:   23-08-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/9057


Organisme emissor
:   Presidència de la Generalitat

Tipus de document
:   Resolució

RESOLUCIÓ de 31 de juliol del 2002, del secretari general de la Presidència, per la qual es concedixen per a 2002 ajudes destinades a projectes de sensibilització social i/o educació per al desenvolupament que realitzen les organitzacions no governamentals per al desenvolupament (ONGD). [2002/9057]
  
Antecedents de fet
  
Vist que en data 22 de març del 2002 va ser publicada en el Diari Oficial de la Generalitat Valenciana (DOGV núm. 4215) la Resolució d'11 de març del 2002, del secretari general de la Presidència, de convocatòria d'ajudes destinades a projectes de sensibilització social i/o educació per al desenvolupament que realitzen les organitzacions no governamentals per al desenvolupament (ONGD).
  
Vist que a esta convocatòria s'han presentat un total de 45 projectes, en els quals se sol·liciten subvencions que sumen un import total de 1.482.700 euros.
  
Vist que la Comissió Executiva per a l'aplicació del programa de cooperació al desenvolupament, segons l'article 12 del Decret 201/1997, d'1 de juliol, i l'article 11 de la resolució de convocatòria, després de valorar els criteris establits en la resolució, ha aprovat en la seua reunió de 26 de juliol del 2002 un dictamen en què es realitza una proposta motivada de resolució de la convocatòria;
  
Fonaments jurídics
  
Primer
  
L'article 11 de la Resolució d'11 de març del 2002, sobre resolució del procediment.
  
Segon
  
L'article 13 del Decret 201/1997, del Govern Valencià, de data 1 de juliol, sobre regulació de les bases per a la cooperació internacional al desenvolupament i del règim específic de transferències de fons destinats a la cooperació amb països en vies de desenvolupament.
  
Tercer
  
L'article 3 del Decret 13/1999, de 30 de juliol, del president de la Generalitat Valenciana, sobre delegació de competències.
  
Quart
  
L'article 31.4 del Decret 109/2000, de 18 de juliol, del Govern Valencià, pel qual s'aprova el Reglament Orgànic i Funcional de la Presidència de la Generalitat Valenciana i el de la Conselleria del Portaveu del Govern.
  
I, a proposta de la Comissió Executiva adoptada en la sessió de 26 de juliol de 2002, resolc:
  
Primer
  
Concedir a les entitats i projectes citats en l'annex I les subvencions sol·licitades per l'import que apareix especificat en el mateix annex i que suma 600.732 euros.
  
Segon
  
Denegar a les citades en l'annex II les ajudes i subvencions sol·licitades, pels motius que s'expressen en el mateix annex.
  
Contra la present resolució, que posa fi a la via administrativa, es podrà interposar, potestativament, recurs de reposició davant el mateix òrgan que ha dictat l'acte, en el termini d'un mes, comptat des de l'endemà de la seua publicació, de conformitat amb el que preveuen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, de conformitat amb el que preveuen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que s'utilitze qualsevol altra via que es considere oportuna.
  
Valencia, 31 de julio de 2002.- El secretari general de la Presidència: Vicente Gomís Cerdán.